**Nelson Ângelo Tamsma Piquet Souto Maior** (s. 25. heinäkuuta 1985 Heidelberg, Länsi-Saksa), tunnetaan myös nimillä **Nelson Piquet Jr.** ja **Nelsinho Piquet**, on brasilialainen kilpa-autoilija. Hän on kaikkien aikojen ensimmäinen Formula E -sarjan kuljettajien maailmanmestari.

Piquet on F1:n kolminkertaisen maailmanmestarin Nelson Piquet'n poika. Piquet Jr:n nuorempi veli Pedro Piquet on myös kilpa-autoilija.

Kaudella 2009 hän ajoi Formula 1 -sarjassa ennen potkujaan Renault-tallista. Kaudelle 2010 hän siirtyi NASCAR Camping World Truck-luokkaan Toyotan Red Horse Racing-talliin.

Ura
---

### Varhainen ura

Piquet Ranskassa ensimmäisellä F1-kaudellaan
Piquet'n ura kilpa-autoilun parissa alkoi vuonna 1993, kun hän aloitti ajamisen Belgian in Go Karts -sarjassa. Hän ajoi Kartingia Brasiliassa vuosina 1995–2000, ennen kuin siirtyi ajamaan Etelä-Amerikan F3-sarjaan vuonna 2001. Hän voitti sarjan mestaruuden vuonna 2002. Vuodet 2003 ja 2004 Piquet kilpaili Britannian Formula 3 -sarjassa ja voitti jälkimmäisenä vuotena mestaruuden.

### GP2

Kausina 2005 ja 2006 Piquet kilpaili GP2-sarjassa Piquet Sports -tallissa. Kaudella 2006 hän taisteli sarjan mestaruudesta loppuun asti Lewis Hamiltonin kanssa. Hamilton kuitenkin nappasi sarjan mestaruuden 114 pisteellä ja Piquet Jr. sijoittui sarjan toiseksi 102 pisteellä.

### Formula 1 -ura

Vuonna 2007 Piquet toimi Renault'n testi- ja varakuljettajana Formula 1 -sarjassa. Kaudella 2008 Piquet kilpaili Renault'n toisena kilpakuljettajana Fernando Alonson parina.
Debyyttikausi oli kuitenkin pettymys Nelsonille, sillä hän keskeytti tasan puolet kilpailuista. Ainoa valopilkku kaudella oli hänen ensimmäinen palkintopallisijoituksensa, kun hän oli toinen Saksan GP:ssä. Kyseinen kilpailu oli historiallinen koska edellisen kerran oli kaksi brasilialaiskuljettajaa ajanut palkintopallille viimeksi Belgian GP:ssä 1991, kun Ayrton Senna voitti ja Nelson Piquet oli kolmas.

Kausi 2009 sujui Nelsonilta vielä huonommin, eikä hän saanut lainkaan pisteitä ja jäi selvästi toisen Renault-kuljettajan, Fernando Alonson varjoon. Hän sai potkut Renault-tallista 3. elokuuta 2009. Piquet'n paikan kilpakuljettajana sai tallin testikuljettaja Romain Grosjean.

Potkujensa jälkeen Piquet haukkui kovin sanoin entistä tallipäällikköään ja manageriaan Flavio Briatorea, jota hän kuvaili "mestaajakseen". Briatore vastasi arvosteluun vihjailemalla Piquet'n olevan homoseksuaali.

#### Kolari Singaporessa

*Pääartikkeli: Renault-skandaali*
Piquet Saksan GP:ssä kaudella 2009
Piquet'n riita tallin kanssa eteni lopulta FIA:n alaiseksi, kun Piquet kävi myöntämässä kaudella 2008 ajamansa kolarin Singaporen GP:ssä olleen tahallinen. Tapaus joutui FIA:n tutkintaan ja huipentui 21. syyskuuta 2009, kun FIA tuomitsi kokouksessaan Briatoren elinikäiseen toimitsijakieltoon missään FIA:n alaisessa sarjassa ja Renault'in kahden vuoden ehdolliseen kilpailukieltoon kolarin järjestämisestä. Piquet sai syytesuojan, koska suostui todistamaan Renault'ia ja Briatorea vastaan vapaaehtoisesti.

### Formula E

Vuosien 2014–2015 aikana Piquet kilpaili uudessa Formula E -sähköautosarjassa NEXTEV TCR -tallissa. Hän saavutti ensimmäisen voittonsa sarjassa voittaessaan Long Beachin osakilpailun kaudella 2014–2015.

Piquet voitti kaikkien aikojen ensimmäisen Formula E -sarjan kuljettajien maailmanmestaruuden.

Kaudelle 2015–2016 Piquet jatkoi sarjassa ajaen NEXTEV TCR -tallissa.

Piquet jatkaa kaudella 2016–2017 uudelleen nimetyssä NextEV NIO -tallissa.

Tulokset
--------

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.

### Formula 1 -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | Renault | AUSKesk. | MAL11 | BHRKesk. | ESPKesk. | TUR15 | MONKesk. | CANKesk. | FRA7 | GBRKesk. | GER2 | HUN6 | EUR11 | BELKesk. | ITA10 | SINKesk. | JPN4 | CHN8 | BRAKesk. | 19 | 12. |
| 2009 | Renault | AUSKesk. | MAL13 | CHN16 | BHR10 | ESP12 | MONKesk. | TUR16 | GBR12 | GER13 | HUN12 | EUR  | BEL  | ITA  | SIN  | JPN  | BRA  | ABU  |  | 0 | 21. |

### Formula E -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014–15 | NEXTEV TCR | BEI8 | PUTKesk. | PDE2 | BNA3 | *MIA**5* | LBH1 | MON3 | *BER**4* | MOS1 | LON5 | LON7 |  | **144** | **1.** |
| 2015–16 | NEXTEV TCR | BEI15† | PUT8 | PDE15† | BNA12 | MEX13 | LBHKesk. | PARKesk. | BER13 | *LON*14 | LON10 |  |  | **7** | **16.** |
| 2016–17 | NextEV NIO | **HKG11** | MAR16 | BNA5 | MEX | MON | PAR | BER | BRU | NYC | NYC | MTR | MTR | **13\*** | **9.\*** |
|

\* Kausi kesken.

### GP2-tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2005 | Hitech Piquet Sports | SMRFEA14† | SMRSPR6 | ESPFEA5 | ESPSPR2 | MONFEA11† | EURFEA5 | EURSPR3 | FRAFEAKesk. | FRASPRDSQ | GBRFEAKesk. | GBRSPRKesk. | GERFEA3 | GERSPR8 | HUNFEA15† | HUNSPR10 | TURFEA4 | TURSPR6 | ITAFEA3 | ITASPRKesk. | BELFEA1 | BELSPR14 | BHRFEAKesk. | BHRSPR15 | 46 | 8. |
| 2006 | Piquet Sports | **VALFEA**1 | *VALSPR*4 | SMRFEA5 | SMRSPR2 | **EURFEA**Kesk. | EURSPR19† | **ESPFEA**4 | ESPSPR2 | MONFEA12† | GBRFEA4 | GBRSPR5 | FRAFEA4 | FRASPR2 | GERFEA13 | GERSPRDNS | ***HUNFEA***1 | *HUNSPR*1 | ***TURFEA***1 | TURSPR5 | **ITAFEA**2 | ITASPR6 |  |  | **102** | **2.** |

Lähteet
-------

1. ↑  Yle, Urheilu-uutiset
2. 1 2  Nelsinho Piquet Formula1.com. Viitattu 1.9.2008. (englanniksi)
3. ↑  Alonso ja Piquet jr. Renault'n kuljettajat 2008  10.12.2007. MTV3. Viitattu 1.9.2008.
4. ↑  Piquet sai potkut Renaultilta  3.8.2009. Iltalehti. Viitattu 13.8.2009.
5. 1 2  Briatoren ja Piquet jr:n sanasota menossa ala-arvoiseksi  12.9.2009. Iltasanomat.  Arkistoitu 14.9.2009. Viitattu 15.9.2009.
6. ↑  FIA päästi Renault'n pälkähästä- Briatorelle kova rangaistus *mtv3*.  21.9.2009. Viitattu 21.9.2009.
7. ↑  Nelson Piquet Jr. FIA.  Arkistoitu 6.11.2014. Viitattu 21.11.2014. (englanniksi)
8. ↑  Emotional Piquet emulates his father  4.4.2015. FIA.  Arkistoitu 7.4.2015. Viitattu 8.4.2015. (englanniksi)
9. ↑  NEXTEV TCR Formula E Team *fiaformulae.com*.  Arkistoitu 28.9.2015. Viitattu 27.3.2016. (englanniksi)
10. ↑  Scott Mitchell: Formula E 2016/17: Piquet and Turvey remain with NextEV team *Autosport.com*.  23.8.2016. Viitattu 25.12.2016.

Aiheesta muualla
----------------

* Kuvia tai muita tiedostoja aiheesta **Nelson Piquet (nuorempi)** Wikimedia Commonsissa

* Viralliset fanisivut (Arkistoitu – Internet Archive)
* Nelson Piquet Jr. Facebookissa
* Nelson Piquet Jr. Twitterissä
* F1-tilastoja (Arkistoitu – Internet Archive)